ÚČTOVNÁ ZÁVIERKA ZOSTAVENÁ K 31. DECEMBRU 2009

OBSAH

ÚČTOVNÁ ZÁVIERKA

Správa nezávislého audítora

Súvaha k 31. decembru 2009

Výkaz výsledku hospodárenia za rok končiaci sa 31. decembra 2009

Prehľad peňažných tokov za rok končiaci sa 31. decembra 2009

Výkaz zmien vlastného imania za rok končiaci sa 31. decembra 2009

Účtovné metódy a poznámky k účtovnej závierke

Rozpočtové údaje za rok 2009

Nezávislá správa o overení

Účtovné metódy a poznámky k účtovnej závierke

1. Všeobecné informácie

Európsky dvor audítorov (ďalej len „Dvor audítorov“) bol zriadený na základe Bruselskej zmluvy z 22. júla 1975 a ako externý kontrolný orgán Únie so sídlom v Luxemburgu začal svoju činnosť v októbri 1977.

Poslanie Európskeho dvora audítorov

Dvor audítorov bol ako inštitúcia EÚ zriadený Zmluvou o ES, aby kontroloval finančné prostriedky Európskej únie. Ako externý audítor EÚ prispieva k zlepšovaniu finančného hospodárenia a vystupuje ako nezávislý ochranca finančných záujmov občanov Európskej únie.

Dvor audítorov vykonáva audity, prostredníctvom ktorých hodnotí príjmy a výdavky finančných prostriedkov EÚ. Overuje, či boli finančné operácie riadne zaúčtované a zverejnené, zákonne a správne vykonané a riadené tak, aby bola dosiahnutá hospodárnosť, efektívnosť a účinnosť. Dvor audítorov oznamuje výsledky svojich auditov prostredníctvom jasných, relevantných a objektívnych správ. Rovnako predkladá svoje stanoviská k otázkam finančného hospodárenia.

Dvor audítorov presadzuje zodpovednosť a transparentnosť a pomáha Európskemu parlamentu a Rade dohliadať nad plnením rozpočtu EÚ najmä počas postupu udeľovania absolutória. Dvor audítorov je odhodlaný byť efektívnou organizáciou a stáť v popredí vývoja v oblasti kontroly verejného sektora a verejnej správy.

Rozpočtový rok Dvora audítorov trvá od 1. januára do 31. decembra.

2. Hlavné účtovné metódy a predloženie účtovnej závierky

2.1. Odôvodnenie predloženia

Účtovná závierka Dvora audítorov sa zostavuje v súlade s ustanoveniami nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, a s nariadením Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie uvedeného nariadenia Rady.

Účtovná závierka sa zostavuje v súlade s účtovnými zásadami Európskej únie (účtovnými zásadami EK), ktoré vychádzajú z Medzinárodných účtovných štandardov pre verejný sektor (IPSAS). Tieto účtovné zásady prijíma účtovník Komisie po porade s ostatnými inštitúciami.

2.2. Ocenenie zostatkov a transakcií v cudzej mene

Transakcie v cudzej mene sú prevedené na euro vo výmennom kurze platnom v čase transakcie.

Výnosy a straty v cudzej mene, ktoré sú výsledkom vyrovnania transakcií v cudzej mene a koncoročného prevedenia výmenných kurzov peňažných aktív a pasív denominovaných v cudzích menách, sú uvedené vo výkaze výsledku hospodárenia.

Koncoročné zostatky aktív a pasív denominovaných v cudzích menách sú prevedené na euro vo výmennom kurze platnom 31. decembra.

2.3. Dlhodobý nehmotný a hmotný majetok

Dlhodobý nehmotný a hmotný majetok sa oceňuje obstarávacou cenou zníženou o amortizáciu/odpisy a zníženú hodnotu. Položky nízkej hodnoty pod 420 EUR sa účtujú ako náklady počas roka, v ktorom boli zakúpené. Majetok dodaný počas účtovného roka, no neuhradený ku koncu roka sa vykazuje ako „nedokončený majetok“. Do nedokončeného majetku patria takisto hlavné stavebné projekty, ktoré ku koncu roka stále prebiehali.

Odpisy/amortizácia sa účtujú metódou rovnomerného odpisovania so začiatkom v mesiaci, v ktorom došlo k obstaraniu, na predpokladanú dobu použiteľnosti takto:

Nehmotný majetok (licencie počítačových programov) 4 roky Budovy 25 rokov alebo očakávaná životnosť Stroje, prístroje a zariadenia 4, 8 rokov Inventár a motorové vozidlá 4, 8, 10 rokov Počítače 4 roky Úpravy prenajatých budov doba prenájmu Iné vybavenie a inštalácia 4, 6, 8 rokov

2.4. Zamestnanecké požitky

Zamestnanecké požitky predstavujú budúce dôchodkové nároky členov Dvora audítorov. Podľa článku 19 nariadenia Rady (EHS, Euratom, ESUO) č. 2290/77 z 18. októbra 1977, ktorým sa určujú platové pomery členov Dvora audítorov (Ú. v. ES L 268, 20.10.1977, s. 1), sa výplata dávok stanovených v tomto dôchodkovom poistení zapisuje do rozpočtu Únie a členské štáty spoločne garantujú vyplatenie týchto dávok.

Záväzky za tieto budúce platby dôchodkov sa účtujú a uvádzajú v súlade s účtovnou zásadou EK 12 „zamestnanecké požitky“. Metodika výpočtu týchto záväzkov zohľadňuje charakteristiku dôchodkového systému, ktorý je definovaný v účtovnej zásade IPSAS 25.

V IPSAS 25 sa požaduje, aby sa náklady na požitky po ukončení pracovného pomeru hodnotili v súčasnosti (t. j. keď člen získa dôchodkové práva). Poistno-matematické záväzky sa určujú priebežne, zohľadňujúc pritom sľúbené požitky počas aktívneho života a predpokladaný nárast platov. Poistno-matematická metóda oceňovania použitá na výpočet týchto záväzkov je „metóda projektovanej jednotky kreditu“.

Tieto záväzky sa znižujú o odhadovanú výšku daní, ktoré sa uplatnia na budúce platby dôchodkov, pretože tieto dane sa vracajú späť do rozpočtu EÚ ako príjmy.

Dôchodkové záväzky sa prepočítavajú každý rok v čase vykazovania. Vo výkaze výsledku hospodárenia náklady na dôchodky za rok tvoria dôchodky vyplatené v priebehu roka a úprava dôchodkových záväzkov na konci roka, obe očistené od daní. Poistno-matematické zisky a straty sa uvádzajú vo výkaze výsledku hospodárenia.

Pokiaľ ide o potenciálny „dôchodkový program“, Európska únia v súčasnosti nemá nijaký majetok určený na financovanie dôchodkových záväzkov.

2.5. Rezervy na riziká a poplatky

Rezervy na riziká a poplatky sú určené na pokrytie strát alebo dlhov, ktorých povaha je jasne definovaná a ktoré sa k dátumu zostavenia súvahy pravdepodobne vyskytnú alebo sa určite vyskytnú, no nie je istá ich výška ani čas, keď vzniknú.

2.6. Vykazovanie výdavkov

Transakcie a udalosti sa vykazujú v účtovnej závierke v období, s ktorým súvisia. Na konci účtovného obdobia sa časovo rozlíšené výdavky vykazujú na základe výšky dodaných tovarov a poskytnutých služieb.

Niektoré platby sa, naopak, uskutočňujú v bežnom roku, hoci sa vzťahujú na nasledujúce obdobia, a je potrebné ich identifikovať a zahrnúť ako odložené výdavky v nasledujúcom období (obdobiach).

Výpočet časovo rozlíšených a odložených výdavkov na konci roka sa označuje ako rozdelenie účtovných období, ku ktorému bola vypracovaná podrobná metodika a praktické pokyny.

3. Poznámky k súvahe

3.1. Dlhodobý nehmotný majetok

Pohyby dlhodobého nehmotného majetku v roku 2009:

(EUR) Hrubá účtovná hodnota k 1. januáru 2009 Prírastky Úbytky Hrubá účtovná hodnota k 31. decembru 2009 Kumulovaná znížená hodnota k 31. decembru 2009 Čistá účtovná hodnota k 31. decembru 2009 Počítačové programy 629 882 168 220 — 798 102 – 396 886 401 216 Spolu 629 882 168 220 — 798 102 – 396 886 401 216

3.2. Dlhodobý hmotný majetok

Pohyby dlhodobého hmotného majetku v roku 2009:

(EUR) Hrubá účtovná hodnota k 1. januáru 2009 Prírastky Úbytky a prevod medzi položkami Hrubá účtovná hodnota k 31. decembru 2009 Kumulovaná znížená hodnota k 31. decembru 2009 Čistá účtovná hodnota k 31. decembru 2009 Pozemky 776 630 — — 776 630 — 776 630 Budovy 52 074 987 7 515 1 392 129 53 474 631 –26 319 838 27 154 793 Stroje, prístroje a zariadenia 131 603 68 128 –3 402 196 329 – 116 064 80 265 Počítače 4 187 142 507 846 — 4 694 988 –3 603 516 1 091 472 Inventár a motorové vozidlá 2 042 600 198 610 – 158 011 2 083 199 –1 306 282 776 917 Iné vybavenie a inštalácia 1 899 367 82 907 –1 758 1 980 516 –1 808 983 171 533 Nedokončený majetok 4 077 754 3 817 107 –1 392 129 6 502 732 — 6 502 732 Spolu 65 190 083 4 682 113 – 163 171 69 709 025 –33 154 683 36 554 342

„Nedokončený majetok“ je čiastočne dodaný alebo dodaný majetok, ktorý však nebol ku koncu roka ešte vyfakturovaný. Patria sem aj hlavné stavebné projekty, ktoré ku koncu roka stále prebiehali. Po dodaní majetku a prijatí faktúry sa súvisiaci majetok prevedie medzi položkami a zaznamená v správnej kategórii majetku.

Nedokončený majetok dosahuje k 31. decembru 2009 výšku 6 502 732 EUR a zodpovedá štúdiám na budovu K3 (2 077 656 EUR) a prácam na zabezpečenie bezpečnosti a ochrany zdravia v budove K1 (4 425 076 EUR).

Tento rok bola suma 1 392 129 EUR na renováciu a modernizáciu konferenčnej miestnosti v budove K1 prevedená do položky „Budovy“.

3.3. Krátkodobé pohľadávky

(EUR) 31. December 2009 31. December 2008 Bežné pohľadávky súvisiace najmä s prevodom národných dôchodkových práv zamestnancami 398 142 504 166 Rôzne pohľadávky týkajúce sa hlavne záloh na mzdy a služobné cesty 367 360 335 446 Poplatky budúcich období za prenájmy budov a zmluvy na informačné technológie 197 446 614 114 Pohľadávka od subjektov EÚ (Úrad pre publikácie) 2 260 2 055 Spolu 965 208 1 455 781

3.4. Peňažné prostriedky a peňažné ekvivalenty

(EUR) 31. December 2009 31. December 2008 Zálohový účet 1 000 1 000 Bežný bankový účet 1 526 466 1 487 625 Spolu 1 527 466 1 488 625

3.5. Zamestnanecké požitky

Záväzky na platby budúcich dôchodkov sa počítajú bez daní zrazených z výplaty budúcich dôchodkov (pozri tiež bod 2.4).

(EUR) 31. December 2009 31. December 2008 Hrubá suma 68 741 798 63 730 921 Sadzba dane (%) 17,57 17,57 Dane 12 077 934 11 197 523 Suma bez dane 56 663 864 52 533 398 Rozdiel v čistých záväzkoch na dôchodky 4 130 466 10 665 938

Plán dôchodkov pre členov je stanovený plán požitkov. Stanovené požitky v tomto kontexte sú:

— prechodný príspevok (vyplácaný po ukončení mandátu tri roky),

— starobný dôchodok,

— invalidný dôchodok a príspevok,

— dôchodok pre pozostalú osobu (vyplácaný po smrti člena, či k nej dôjde počas dôchodku, alebo pred odchodom do dôchodku).

Kategórie príjemcov, pre ktorých sa záväzok musí vypočítať:

— aktívni členovia,

— neaktívni členovia s prechodným príspevkom,

— neaktívni členovia po prechodnom období (odložené dôchodky),

— členovia na dôchodku,

— trvale postihnutí,

— dočasne postihnutí,

— pozostalí manželia/manželky,

— siroty.

Záväzky vypočítava úrad Eurostat s pomocou kvalifikovaného nezávislého odborníka s ohľadom na uplatnenie metodiky a definíciu príslušných poistno-matematických predpokladov.

Pri hodnotení záväzkov na platby dôchodkov sa pracuje s premennými týkajúcimi sa hospodárskych a demografických aspektov. Hodnoty, ktoré sú ovplyvnené týmito premennými, sa môžu zakladať na zhromaždených informáciách, možno ich odhadnúť či dokonca stanoviť ľubovoľne.

Medzi hlavné poistno-matematické predpoklady patrila odhadovaná nominálna diskontná sadzba 4,1 % v decembri 2009, očakávaná dlhodobá inflácia 2,3 % v decembri 2009 a všeobecný rast platov 0 % v decembri 2009. Hodnoty z decembra 2008 boli pri tých istých premenných 3,7 %, 1,5 % a 0,3 %.

Rozdiel v hrubých záväzkoch na dôchodky v roku 2009 nemožno pripísať zmene metodiky ani inému nezvyčajnému faktoru. Vývoj možno vysvetliť takto:

(EUR) Hrubé záväzky na dôchodky k 31. 12. 2008 63 730 921 Zmena záväzkov z dôvodu príchodu nových zamestnancov 0 Zmena záväzkov spojená s charakteristikou trvalého obyvateľstva 3 958 178 Náklady na služby „trvalého“ obyvateľstva 5 614 685 Úrokové náklady „trvalého“ obyvateľstva 2 510 704 Dôchodky vyplatené v priebehu roka –2 977 454 Poistno-matematické zisky a straty zo skúsenosti –1 189 757 Poistno-matematické zisky a straty zo zmien predpokladov 1 052 699 Úroková miera 3 295 980 Tabuľka očakávanej dĺžky života 0 Všeobecný rast platov –2 243 281 Ostatné zmeny poistno-matematických predpokladov 0 Poistno-matematické zisky a straty zo zmien metodiky a iných zmien 0 Hrubé záväzky na dôchodky k 31. 12. 2009 68 741 798

„Náklady na služby“ odrážajú skutočnú hodnotu dodatočných dôchodkových práv, ktoré získali aktívni členovia a ktoré sa týkajú služieb v priebehu roka.

„Úrokové náklady“ sú pre zvyšujúci sa vek členov, ktorí ešte nie sú na dôchodku; členovia sú starší a čas medzi novým dátumom ohodnotenia a dátumom, keď prijmú ich budúce požitky, sa znižuje o jeden rok.

„Dôchodky vyplatené v priebehu roka“ sa týkajú platieb v priebehu roka. Podrobné údaje sú uvedené v bode 4.9.

„Poistno-matematické zisky a straty“ vznikajú z rozdielov medzi tým, čo sa očakávalo na základe predpokladov na nasledujúci rok, a tým, čo sa v priebehu roka skutočne stalo.

3.6. Ostatné dlhodobé záväzky

Suma 175 000 EUR je podľa zmluvy splatná v čase ukončenia prenájmu budovy K9.

3.7. Rezervy na riziká a poplatky

Komisia sa odvolala na Súdnom dvore proti úprave odmien zamestnancov EÚ, o ktorej rozhodla Rada v decembri 2009 (1,85 %), teda nižšej, ako navrhovala Komisia (3,7 %).

Suma 650 000 EUR je odhad bez daní, spornej sumy pre zamestnancov Dvora audítorov a zodpovedá nárastu o 1,85 % od 1. júla 2009 do 31. decembra 2009.

3.8. Záväzky

(EUR) 31. December 2009 31. December 2008 Bežné záväzky 548 543 540 605 Rôzne záväzky týkajúce sa platov a zamestnancov 425 994 427 175 Časovo rozlíšené náklady – okrem inštitúcií EÚ 4 161 463 5 918 135 Časovo rozlíšené náklady – inštitúcie EÚ 874 060 753 963 Záväzky voči konsolidovaným subjektom EÚ, najmä voči Európskej rade a Parlamentu 18 648 107 124 Spolu 6 028 708 7 747 002

„Časovo rozlíšené náklady – okrem inštitúcií EÚ“ obsahujú hodnotu nevybraných dovoleniek na konci roka, ktorá klesla z 1 936 117 EUR v roku 2008 na 1 799 770 EUR v roku 2009.

4. Poznámky k výkazu výsledku hospodárenia

4.1. „Prostriedky prevedené z Komisie na ostatné inštitúcie“: táto suma sa zhoduje s mesačnými žiadosťami o finančné prostriedky uskutočnenými Dvorom audítorov voči Komisii na doplnenie jeho bankového účtu.

4.2. „Príjmy z administratívnej činnosti“: túto položku tvoria z väčšej časti zrážky z platov členov a zamestnancov v zmysle daní a sociálnych príspevkov.

4.3. „Iné prevádzkové príjmy“ vznikajú okrem iného z predaja publikácií Úradu pre publikácie.

4.4. „Náklady na zamestnancov“ tvoria platy členov, stálych zamestnancov, zmluvných a dočasných zamestnancov. Prechodné príspevky pre predchádzajúcich členov a dane z dôchodkov členov a prechodných príspevkov sú teraz súčasťou položky „Pohyby v dôchodkoch“ (pozri bod 4.9).

4.5. „Náklady súvisiace s dlhodobým majetkom“ pozostávajú z odpisov/amortizácie hmotného a nehmotného majetku.

4.6. „Ostatné administratívne náklady“ zahŕňajú predovšetkým tieto položky:

— nájomné za budovy a súvisiace náklady,

— informačné technológie a telekomunikácie,

— výdavky na služobné cesty,

— upratovacie a bezpečnostné služby.

4.7. „Finančné príjmy“ tvoria bankové úroky na bežnom účte Dvora audítorov.

4.8. „Finančné náklady“ sú bankové poplatky za bežný účet Dvora audítorov.

4.9. Položka „Pohyby v dôchodkoch“ zahŕňa všetky náklady spojené s dôchodkami členov Dvora audítorov. Patria sem dôchodky a prechodné príspevky vyplatené v priebehu roka, ako aj koncoročná úprava záväzku na všetky budúce platby dôchodkov.

Keďže prechodné príspevky sú teraz súčasťou záväzkov na dôchodky, prechodné príspevky vyplatené v priebehu roka by taktiež mali byť v položke „Pohyby v dôchodkoch“. Nebolo to tak vykázané v účtovnej závierke za rok 2008, v ktorej boli prechodné príspevky (1 095 429 EUR) a dane odpočítané od platieb (– 382 779 EUR) vykázané ako „Náklady na zamestnancov“.

V súlade s účtovným pravidlom EK 14, a ako je podrobne uvedené v nasledujúcej tabuľke, tieto dve sumy je potrebné previesť a prepočítať údaje za rok 2008, aby bolo možné náležite porovnať údaje za rok 2008 a 2009. Tento prevod nemá vplyv na konečný hospodársky výsledok za rok ani na súvahu.

(EUR) 2009 2008 prepočítané Účtovná závierka za rok 2008 Rozdiel v čistých záväzkoch na dôchodky členov 4 130 466 10 665 938 10 665 938 Vyplatené dôchodky 2 020 586 1 750 629 1 750 629 Dôchodky pre pozostalé osoby 356 249 346 908 346 908 Vyplatené prechodné príspevky 542 642 1 095 429 — Vyplatené invalidné dôchodky 57 977 — — Dôchodky vyplatené v priebehu roka – medzisúčet 2 977 454 3 192 966 2 097 537 Dane odpočítané od platieb – 386 534 – 382 779 — Pohyby v dôchodkoch spolu 6 721 386 13 476 125 12 763 475

5. Podsúvaha

5.1. Podmienené aktíva

V rámci zmluvných povinností poskytli dodávatelia tieto bankové záruky:

(EUR) 31. December 2009 Cestovná kancelária 100 000 Renovácia budovy K1 545 951 Riadenie projektu budovy K3 578 000 Lízing služobných vozidiel 75 000 Poisťovňa 1 361 Telekomunikácie 20 000 Spolu 1 320 312

5.2. Záväzky na budúce financovanie

(EUR) 31. December 2009 Operatívny lízing budov 11 683 829 Operatívny lízing IT, vozidiel a ostatných zariadení 1 001 910 Medzisúčet 12 685 739 Záväzky súvisiace s rozpočtovými prostriedkami, ktoré sa zatiaľ nepoužili – RAL (z francúzskeho termínu „Restant à liquider“) –, po odpočítaní položiek časového rozlíšenia za rok 2010 56 918 665 Spolu 69 604 404

RAL je položka rozpočtového účtovníctva, ktorá predstavuje hodnotu neuhradených záväzkov. Ide o rozdiel medzi uzavretými záväzkami a platbami, ktorý je spôsobený časovým posunom medzi uzavretím záväzku a vykonaním príslušnej platby.

Nárast RAL v porovnaní s predošlým rokom je spôsobený výstavbou novej budovy K3.

5.3. Stavebné projekty Dvora audítorov

Dvor audítorov začal využívať ústrednú budovu (budova K1) v roku 1988 a v roku 1990 ju kúpil spolu s pozemkom, na ktorom je postavená. Dvor audítorov podpísal v roku 1999 s Luxemburskom rámcovú dohodu, na základe ktorej získal právo využiť druhú plochu pozemkov počas obdobia 49 rokov (ktoré možno raz obnoviť) na výstavbu prístavby (budova K2) za poplatok 1 EUR. Pri druhej prístavbe (budova K3) však z rôznych príčin pri realizácii projektu bolo potrebné, aby Luxembursko a Dvor audítorov uzavreli novú rámcovú dohodu 22. februára 2008.

V súvislosti s dvoma pozemkami vzťahujúcimi sa na dve spomínané prístavby (K2 a K3) štát odpredal tieto pozemky Dvoru audítorov za symbolickú cenu 1 EUR. Ak by Dvor audítorov niekedy uvažoval o postúpení jednej alebo druhej budovy tretej strane, ktorá nebude orgánom ani inštitúciou Spoločenstva, Dvor audítorov vráti pozemok do vlastníctva štátu za symbolickú cenu 1 EUR, pričom štát môže využiť možnosť odkúpiť budovu za cenu stanovenú nezávislým znalcom. V prípade, že sa štát rozhodne túto možnosť nevyužiť, poskytne kupujúcim budovy právo využívať pozemok.

V Luxembursku sa povolenie na používanie úradných budov vydáva na obdobie 15 rokov a po uplynutí tohto obdobia sa musia modernizovať, aby boli v súlade s platnými štandardmi v oblasti zdravia, bezpečnosti a životného prostredia. Požadované práce na zabezpečenie bezpečnosti a ochrany zdravia prebiehali v budove K1 v posledných dvoch rokoch. Hoci tieto práce možno považovať vo všeobecnosti za ukončené, formálne konečné prijatie bude potvrdené v roku 2010. Budova K2 začala slúžiť v novembri 2003 a prevádzková licencia (autorisation d'exploitation) je teda platná do roku 2018.

Výstavba budovy K3 sa začala v marci 2010. Prvá časť financovania projektu v objeme 55 mil. EUR bola zaradená do rozpočtu na rok 2009. Časť z tejto sumy bola vyčerpaná v roku 2009 a rozdiel bol zaradený do položky „Restant à liquider“ (pozri bod 5.2). Tento rozdiel pokrýva zmluvy so stavebnými spoločnosťami, ktoré budú podpísané v roku 2010. Dňa 15. júna 2009 po otvorenej verejnej súťaži Dvor audítorov podpísal zmluvu o poskytovaní služieb s konzorciom, ktoré bude projektovým manažérom výstavby budovy K3. Povinnosťou projektového manažéra je okrem iného zabezpečiť a podpísať zmluvy s konzorciom spoločností v mene Dvora audítorov, monitorovať realizáciu prác a kontrolovať príslušné faktúry pred ich uhradením. Keď príslušné oddelenia Dvora audítorov overia a schvália faktúry na platbu, zodpovednosťou projektového manažéra je uhradiť ich stavebným spoločnostiam. V tejto súvislosti projektový manažér vstupuje do finančných záväzkov so stavebnými spoločnosťami. Naproti tomu v zmluve medzi Dvorom audítorov a projektovým manažérom sa požaduje, aby v rámci rozpočtových obmedzení mal Dvor audítorov dostatočné finančné prostriedky na pokrytie záväzkov projektového manažéra voči stavebným spoločnostiam. S cieľom splniť túto požiadavku Dvor audítorov podpísal s miestnou bankou poručnícku zmluvu, a tak má finančné prostriedky, ktoré mu poskytol rozpočtový orgán. Poručnícka zmluva súčasne chráni finančné záujmu Únie.

5.4. Možná zodpovednosť pri sporoch

Žiadna.